སྟབས་ལེགས་པ་ཞིག་ལ་མོས་སྔོན་དང་ཁྱོན་ནས་མི་འདྲ་བར་ངའི་ཁ་ལ་ཉན་ནས་སོ་སོས་ལག་པ་ཡར་བཀྱག་པ་མ་ཚད་ཐུབ་མིན་ལ་མ་ལྟོས་པར་གཟུགས་པོར་འཕུར་ཙམ་རེའང་བྱས་སོང་།སྐབས་འདིར་ང་རྒས་མོ་རྒྱགས་ལུག་འདི་སར་སོང་བའི་ཐོག་མའི་སྐབས་ཀྱི་གནས་སྟངས་ཤིག་ཕྱིར་དྲན་སོས་པ་ནི།ལས་རོགས་ཚོས་སྤྱིར་ན་རྒས་མོར་གཟུགས་པོ་འཁྲུ་རོགས་ཙམ་བྱེད་ཅིང་།དེའང་གཟུགས་པོ་ཕྱིའི་དབྱིབས་སུ་རེག་ཙམ་འཕུར་ཙམ་ལས་བྱེད་སྲོལ་མི་འདུགསྐབས་དེར་ངས་མོའི་གླ་ཤ་གཉིས་ཀྱི་མཚམས་སུ་དམར་པོ་ཆགས་འདུག་པ་དེར་འགྱིག་གི་ལག་ཤུབ་གྱོན་པ་དེ་བརྒྱུས་ནས་ཕྱིར་ལེན་པར་དྲི་མ་རིལ་བུ་འགའ་རེ་ཕྱིར་ཐོན་སོང་།ང་རང་ཧང་སངས་ནས་སླར་མོའི་གྲོད་ལུག་ཆེན་པོ་དེ་ཅུང་ཙམ་ཡར་སྟེགས་ཐབས་ཀྱིས་གཙང་མ་བཟོས།དེ་རྗེས་ཀྱང་མོའི་ལུས་ཀྱི་སྐུ་ཤ་རྒྱགས་ལུག་སྟེབས་རྒྱགས་བསྡད་པའི་ཕྱོགས་གཙང་བཟོའི་ཕྱིར་ངས་ཚོང་ཁང་ནས་རས་འཇག་པོའི་ལག་ཤུབ་རིང་པོ་ཞིག་ཉོས་ནས་མོའི་གཟུགས་པོའི་སྟེགས་ཁུག་ཡོད་ས་ཚང་མར་གཙང་མ་བཟོ་གི་ཡོད།དེ་སྔོན་ནས་ལས་རོགས་ཚོས་མོའི་མགོའི་སྐྲ་འཁྲུ་བ་དང་།གཟུགས་པོའི་ཕྱིར་འདག་རྫས་དང་ཆུ་བཤལ་བཏང་བ་ལས་ཤ་སྟེགས་རྩེགས་ཕྱོགས་སུ་གཙང་མ་བཟོ་ཚུལ་མ་མཐོང་མོད་གང་ལྟར་ཡང་ངས་ཀྱང་ཁོང་མོར་མོའི་རྒྱགས་ལུག་སྟེགས་ཚིགས་རྒྱག་བསྡད་པའི་ཕྱོགས་ནས་ཐོན་པའི་བཙོག་པ་ཐེངས་འགར་མིག་སྟོན་བྱས་པར་མོ་རང་ཡང་ཧང་སང་མདོག་བྱས་སོང་།